  Виталий Пронин 2-тӥ арзэ Ижын ортчиз «Кутом киосмес, эшъёс!» фестиваль.Коррекционной школаосын дышетскись инвалид пиналъёс понна бадӟым уж нуиське. Ижысь 92-тӥ школаын нылпиос мушъёс сямен быдэс нуналзэс ортчыто пӧртэм кружокъёсын, соос понна радъямын тунсыко ужрадъёс.Элькунамы кутэм «Доступная среда» программая чакламын инвалид нылпиослы котыр ласянь юрттэт сётон, быдэсъясько пӧртэм проектъёс, кылсярысь: «Ижевск - танцуй добро - дети». Пиналъёс пыриськыны быгато эктон  кружоке. Милям школаысьтымы нылпиос но котькуд нунал дасесь ас быгатэмзэс возьматыны сцена вылын. Эктонлы сӥзем нунал дышетскисьёсмы понна ӟеч сямлы пӧрмиз ни.2-тӥ арзэ Ижын ортчиз «Кутом киосмес, эшъёс!» фестиваль. Городысь вань коррекционной школаосысь пиналъёс 3-тӥ декабре, Инвалидъёслэн нуналазы, быгатонлыкъёссэс возьматӥзы  Нылпи творчествоя юртын. Паймыса учки синтэм пияшлэсь гитараен шудэмзэ но солэн шудэмезъя пиналъёслэсь кырӟамзэс, тунсыко вал вераськыны быгатӥсьтэмъёслэсь кизэс шонаса кырӟамзэс адӟыны. Шумпотоно, та пиналъёслы  ӧсъёс усьтэмын культура но спорт удысэ, мылкыдзы  гинэ мед луоз ас быгатонлыкъёссэс азьланьтыны.Концерт бере фойеын ужазы мастер-классъёс, пиналъёс дышетскизы пӧртэм киужъёслы, компьютерен визьнодась шудонлы. Фестиваль туж яраз  анай-атайёслы но.Людмила Загребина, Ижкар Теги: Ижкар Нылпиос  